Bratislava, 12. februára 2015

**Vážený pán prezident Slovenskej republiky Andrej Kiska,**

s odstupom sedemdesiatich dní, ktoré uplynuli od môjho písomného podnetu, aby ste občanov informovali o zabezpečení ich mierového života,  so zreteľom na Vaše mlčanie a absurdné vyjadrenia domácich a zahraničných politikov, tak ho opakujem. V mojom liste z 5. 12. m.r. uvedené fakty a ich hodnotenie na pôde nášho združenia sa vôbec nezmenili a o možnosti vojnového konfliktu so začiatkom na  území Ukrajiny sa hovorilo aj na nedávnej tradičnej  Mníchovskej bezpečnostnej konferencii.

Vážený pán prezident Slovenskej republiky, očakávam písomné vyjadrenie Vášho stanoviska na opakovaný podnet, aby som mohol informovať o ňom  naše 222-členné združenie domácich a zahraničných osobností. Som pripravený na to, že sa rozhodnete hovoriť o mieri  na našom najbližšom podujatí, ktoré bude v stredu 18. marca od 12.45 h v Bratislave.

Dovoľujem si Vám poslať nielen pozvánku na naše 5. mimoriadne zhromaždenie a celkove 246. podujatie, ale aj kópie elektronických dokumentov „Medzinárodný mierový výbor, jeho založenie a ciele“ a prezentácie nášho združenia „The Best Policy is Prosperity“ do 23. 8. 2014, keď sme vstúpili do 23. roka existencie.

Želajúc Vám dobré dni s úctou

**Vážený pán**

**Andrej Kiska,**

**prezident Slovenskej republiky**

Hodžovo nám. 1

P.O.Box 128

810 00 Bratislava